**ΓΝΩΣΤΟΠΟΙΗΣΗ ΣΤΟΙΧΕΙΩΝ ΕΠΙΚΟΙΝΩΝΙΑΣ ΤΩΝ ΟΙΚΟΓΕΝΕΙΩΝ**

Αγαπητοί γονείς & κηδεμόνες,

για την απρόσκοπτη και άμεση επικοινωνία μας είναι απαραίτητο να μας ενημερώσετε εκ νέου για τους τηλεφωνικούς αριθμούς σας (κινητών και σταθερών). Είναι αυτονόητο ότι εμείς θα χρησιμοποιήσουμε αυτά τα στοιχεία μόνο για να επικοινωνήσουμε με σας, εφόσον κριθεί απαραίτητο, και κανείς άλλος δεν θα έχει πρόσβαση.

Σας υπενθυμίζουμε ότι **κάθε φορά που αλλάζουν τα στοιχεία επικοινωνίας που μας δίνετε, πρέπει να ενημερωνόμαστε το συντομότερο**.

Επιπλέον, ζητάμε από σας να μας γνωστοποιήσετε τις ηλεκτρονικές διευθύνσεις που τυχόν διαθέτετε (e-mails). Έτσι, μπορούμε μαζικά να σας στείλουμε ενημερωτικά σημειώματα, προσκλήσεις και πολλά ακόμα ενδιαφέροντα έγγραφα. Με τον τρόπο αυτό θα ελαχιστοποιηθούν τα γραπτά σημειώματα, που πολλές φορές δεν φτάνουν στα χέρια σας, αφού ξεχνιούνται στις σχολικές τσάντες. Επίσης, δεν είναι ευκαταφρόνητο το οικονομικό όφελος για το σχολείο μας από την εξοικονόμηση αναλώσιμων φωτοτυπικού (γραφίτη και χαρτιού), αλλά και το περιβαλλοντικό όφελος. Την περσινή σχολική χρονιά οι περισσότερες οικογένειες του σχολείου μάς γνωστοποίησαν την ηλεκτρονική τους διεύθυνση. Παρακαλούμε και τις υπόλοιπες να το πράξουν χωρίς δισταγμό, εφόσον φυσικά διαθέτουν. Εάν δεν διαθέτετε ηλεκτρονική διεύθυνση, αλλά έχετε πρόσβαση στο internet και απλά δεν σας έχει απασχολήσει ή το αμελείτε ή νομίζετε ότι είναι κάτι δύσκολο, μπορούμε να σας βοηθήσουμε. Ιδιαίτερα, αυτό θα αποδειχθεί χρήσιμο στην περίπτωση που, λόγω των συνθηκών, κλείσουν τα σχολεία.

**Σας υπενθυμίζουμε ότι η κατοχή και χρήση κινητού τηλεφώνου και άλλων ηλεκτρονικών συσκευών από τα παιδιά μέσα στο σχολείο ΑΠΑΓΟΡΕΥΕΤΑΙ. Πέρα από τις προφανείς επιβλαβείς επιπτώσεις στην υγεία τους από την ηλεκτρομαγνητική ακτινοβολία, ο νόμος το απαγορεύει ρητά. Η ανάγκη επικοινωνίας των παιδιών με τις οικογένειές τους εξυπηρετείται άριστα από το τηλέφωνο του σχολείου, το προσωπικό τηλέφωνο του διευθυντή, ακόμα και των εκπαιδευτικών, όποτε κριθεί απαραίτητο.**

Συμπληρώστε τα κενά διαστήματα παρακάτω και στείλτε το συμπληρωμένο έντυπο με τα παιδιά σας στο σχολείο, όπου θα το παραδώσουν στους υπεύθυνους εκπαιδευτικούς των τμημάτων. **Παρακαλούμε ό,τι γράψετε να είναι ευανάγνωστο.** **Ιδιαίτερη προσοχή δείξτε στην ορθή συμπλήρωση της ηλεκτρονικής σας διεύθυνσης, διότι παρατηρούνται αρκετά λάθη.** Εφόσον έχετε περισσότερα του ενός παιδιά στο σχολείο, δε χρειάζεται να επαναλάβετε τη συμπλήρωση για καθένα από αυτά. Στείλτε το απόκομμα με ένα από τα παιδιά σας και πείτε στα υπόλοιπα να ενημερώσουν τους εκπαιδευτικούς τους.

Χώρα Καλύμνου, 15-9-2020

Κόκκινος Νομικός (Διευθυντής)

✂…………………………………………………………………………………………………………………………

Όνομα μαθητή / μαθήτριας: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ του \_\_\_\_\_\_\_\_\_\_\_\_\_\_\_\_\_\_\_\_\_\_\_\_ και της \_\_\_\_\_\_\_\_\_\_\_\_\_\_\_\_\_\_\_\_\_\_\_

Τάξη: \_\_\_\_\_\_ (Α΄, Β΄, Γ΄ κ.λ.π.) / Τμήμα: \_\_\_\_\_\_\_\_\_\_ (1ο ή 2ο)

Αν υπάρχουν αδέρφια στο σχολείο, σε ποιες τάξεις φοιτούν (λ.χ. Ε1);

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, τάξη: \_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, τάξη: \_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, τάξη: \_\_\_\_\_\_\_\_\_\_

Γράψτε **μέχρι τρία (3)** τηλέφωνα σταθερά ή κινητά (**με τη σειρά προτεραιότητας που θέλετε να χρησιμοποιούμε**) και στην παρένθεση σε ποιον ανήκουν (μητέρα, πατέρας, γιαγιά, κ.τ.λ.):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (……………………………….)
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (……………………………….)
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (……………………………….)

Ηλεκτρονικές διευθύνσεις (email) και σε ποιον ανήκουν (μητέρα, πατέρας, γιαγιά, κ.τ.λ.):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_